ประกาศเจ้าพนักงานควบคุมการแลกเปลี่ยนเงินเรื่องหลักเกณฑ์และวิธีปฏิบัติเกี่ยวกับการทำธุรกรรมเกี่ยวกับปัจจัยชำระเงินต่างประเทศกับบุคคลที่กำหนด(ฉบับที่๓)[๑] อาศัยอำนาจตามความในข้อ ๗แห่งกฎกระทรวง ฉบับที่ ๑๓ (พ.ศ. ๒๔๙๗) ออกตามความในพระราชบัญญัติควบคุมการแลกเปลี่ยนเงินพุทธศักราช ๒๔๘๕ ซึ่งแก้ไขเพิ่มเติมโดยกฎกระทรวง ฉบับที่ ๒๐ (พ.ศ. ๒๕๓๔)ออกตามความในพระราชบัญญัติควบคุมการแลกเปลี่ยนเงิน พุทธศักราช ๒๔๘๕ ลงวันที่ ๒๒กุมภาพันธ์ พ.ศ. ๒๕๓๔ และข้อ ๑ ข้อ ๓ และข้อ ๔ แห่งประกาศกระทรวงการคลัง เรื่อง คำสั่งรัฐมนตรีให้ไว้แก่นิติบุคคลรับอนุญาตเพื่อการทำธุรกรรมเกี่ยวกับปัจจัยชำระเงินต่างประเทศกับบุคคลที่กำหนดลงวันที่ ๒๗ ตุลาคม ๒๕๖๐ เจ้าพนักงานออกประกาศไว้ ดังต่อไปนี้ข้อ ๑ ให้ยกเลิกความในบทนิยามคำว่า ธุรกรรมเกี่ยวกับปัจจัยชำระเงินต่างประเทศ ในข้อ ๑ของประกาศเจ้าพนักงานควบคุมการแลกเปลี่ยนเงิน เรื่อง หลักเกณฑ์และวิธีปฏิบัติเกี่ยวกับการทำธุรกรรมเกี่ยวกับปัจจัยชำระเงินต่างประเทศกับบุคคลที่กำหนดลงวันที่ ๓๑ ตุลาคม ๒๕๖๐ และให้ใช้ความต่อไปนี้แทนธุรกรรมเกี่ยวกับปัจจัยชำระเงินต่างประเทศหมายความว่า ธุรกรรมเกี่ยวกับปัจจัยชำระเงินต่างประเทศที่นิติบุคคลรับอนุญาตทำกับบุคคลที่กำหนดได้โดยไม่ต้องเรียกเอกสารหลักฐานประกอบการขอทำธุรกรรม ได้แก่ การซื้อ การขายการแลกเปลี่ยน หรือการให้กู้ยืมเงินตราต่างประเทศการฝากหรือถอนเงินตราต่างประเทศจากบัญชีเงินฝากเงินตราต่างประเทศ และการฝากเงินบาทเข้าบัญชีเงินบาทของบุคคลที่มีถิ่นที่อยู่นอกประเทศตามประกาศกระทรวงการคลัง เรื่อง คำสั่งรัฐมนตรีให้ไว้แก่ตัวแทนรับอนุญาต ลงวันที่๓๑ มีนาคม ๒๕๔๗ และที่แก้ไขเพิ่มเติมข้อ ๒ ให้เพิ่มความต่อไปนี้เป็นบทนิยามในข้อ ๑ของประกาศเจ้าพนักงานควบคุมการแลกเปลี่ยนเงิน เรื่องหลักเกณฑ์และวิธีปฏิบัติเกี่ยวกับการทำธุรกรรมเกี่ยวกับปัจจัยชำระเงินต่างประเทศกับบุคคลที่กำหนดลงวันที่ ๓๑ ตุลาคม ๒๕๖๐ประกาศการลงทุนสำหรับผู้ลงทุนหมายความว่า ประกาศเจ้าพนักงานควบคุมการแลกเปลี่ยนเงินว่าด้วยการกำหนดหลักเกณฑ์และวิธีปฏิบัติเกี่ยวกับการลงทุนในตราสารในต่างประเทศและอนุพันธ์ประกาศการลงทุนสำหรับบุคคลรายย่อยหมายความว่า ประกาศเจ้าพนักงานควบคุมการแลกเปลี่ยนเงินว่าด้วยการกำหนดหลักเกณฑ์และวิธีปฏิบัติเกี่ยวกับการลงทุนในตราสารในต่างประเทศและอนุพันธ์ของบุคคลรายย่อยข้อ ๓ ให้ยกเลิกความในวรรคสามของข้อ ๓ของประกาศเจ้าพนักงานควบคุมการแลกเปลี่ยนเงิน เรื่องหลักเกณฑ์และวิธีปฏิบัติเกี่ยวกับการทำธุรกรรมเกี่ยวกับปัจจัยชำระเงินต่างประเทศกับบุคคลที่กำหนด ลงวันที่ ๓๑ ตุลาคม ๒๕๖๐ซึ่งแก้ไขเพิ่มเติมโดยประกาศเจ้าพนักงานควบคุมการแลกเปลี่ยนเงิน เรื่องหลักเกณฑ์และวิธีปฏิบัติเกี่ยวกับการทำธุรกรรมเกี่ยวกับปัจจัยชำระเงินต่างประเทศกับบุคคลที่กำหนด(ฉบับที่ ๒) ลงวันที่ ๗ พฤษภาคม ๒๕๖๑ และให้ใช้ความต่อไปนี้แทนทั้งนี้เจ้าพนักงานจะพิจารณาเรื่องที่ได้รับจากนิติบุคคลรับอนุญาตเฉพาะที่เจ้าพนักงานได้รับภายในวันที่ ๓๑ ธันวาคม ๒๕๖๒ เท่านั้น และเจ้าพนักงานจะพิจารณาให้แล้วเสร็จภายใน๖๐ วันทำการนับแต่วันที่เจ้าพนักงานได้รับเอกสารถูกต้องครบถ้วนข้อ ๔ ให้ยกเลิกความในข้อ ๔ของประกาศเจ้าพนักงานควบคุมการแลกเปลี่ยนเงิน เรื่องหลักเกณฑ์และวิธีปฏิบัติเกี่ยวกับการทำธุรกรรมเกี่ยวกับปัจจัยชำระเงินต่างประเทศกับบุคคลที่กำหนดลงวันที่ ๓๑ ตุลาคม ๒๕๖๐ และให้ใช้ความต่อไปนี้แทนข้อ ๔ บุคคลที่กำหนดสามารถยื่นขอความเห็นชอบจากเจ้าพนักงานเพื่อทำธุรกรรมเกี่ยวกับปัจจัยชำระเงินต่างประเทศกับนิติบุคคลรับอนุญาตได้ตามวัตถุประสงค์ดังต่อไปนี้ทั้งนี้ วัตถุประสงค์ที่จะยื่นขอความเห็นชอบต้องสอดคล้องและทำเพื่อการประกอบธุรกิจของบุคคลที่กำหนดด้วย(๑)เพื่อชำระภาระผูกพันให้บุคคลที่มีถิ่นที่อยู่นอกประเทศ ดังต่อไปนี้(๑.๑)ชำระค่าสินค้าหรือค่าบริการซึ่งเป็นการซื้อสินค้าหรือรับบริการจากบุคคลที่มีถิ่นที่อยู่นอกประเทศโดยในกรณีที่สินค้าเป็นทองคำ ต้องเป็นการชำระค่าทองคำที่นำเข้าเท่านั้น(๑.๒)ลงทุนในกิจการในต่างประเทศ หรือให้กู้ยืมแก่กิจการในต่างประเทศดังนี้(ก)ลงทุน หรือให้กู้ยืมสกุลเงินตราต่างประเทศ(ข)ลงทุน หรือให้กู้ยืมสกุลเงินบาท เฉพาะการฝากเงินบาทเข้าบัญชีเงินบาทของบุคคลที่มีถิ่นที่อยู่นอกประเทศของบุคคลที่มีถิ่นที่อยู่ในสาธารณรัฐสังคมนิยมเวียดนามและประเทศที่มีพรมแดนติดต่อกับประเทศไทยเพื่อลงทุนหรือให้กู้ยืมแก่กิจการในประเทศดังกล่าวและเงินลงทุนหรือเงินให้กู้ยืมดังกล่าวจะต้องนำไปใช้เพื่อการค้าหรือการลงทุนในประเทศไทยหรือในประเทศดังกล่าวด้วย(๑.๓)ชำระคืนต้นเงินกู้ และดอกเบี้ยเงินกู้จากต่างประเทศ(๑.๔)ส่งคืนเงินลงทุน และส่งผลตอบแทนจากการลงทุน เช่น เงินปันผล(๑.๕)ส่งเงินกำไร เฉพาะกรณีส่งออกไปให้สำนักงานใหญ่(๑.๖)ชำระค่าใช้จ่ายในการจัดตั้งสำนักงานผู้แทนในต่างประเทศ หรือชำระภาระผูกพันของสำนักงานผู้แทนในต่างประเทศ(๑.๗)ซื้ออสังหาริมทรัพย์ในต่างประเทศ ซื้อสิทธิการเช่าอสังหาริมทรัพย์ในต่างประเทศหรือชำระค่าใช้จ่ายเกี่ยวกับอสังหาริมทรัพย์ในต่างประเทศ(๑.๘)ส่งเงินกรณีที่เกี่ยวข้องกับการทำธุรกรรมอนุพันธ์ที่อ้างอิงตัวแปรต่างประเทศที่ไม่ใช่อัตราแลกเปลี่ยนที่เกี่ยวกับเงินบาทเพื่อป้องกันความเสี่ยงหรือส่งเงินเพื่อวางเงินเป็นประกันที่เกี่ยวข้องกับธุรกรรมทางการเงิน เช่นการกู้ยืมเงิน(๒)เพื่อชำระภาระผูกพันแก่นิติบุคคลรับอนุญาต ดังต่อไปนี้(๒.๑)ชำระหนี้เงินตราต่างประเทศ และค่าธรรมเนียมที่เกี่ยวข้อง(๒.๒)ชำระค่าธรรมเนียมที่เกี่ยวข้องกับบัญชีเงินฝากเงินตราต่างประเทศเฉพาะการถอนเงินตราต่างประเทศจากบัญชีเงินฝากเงินตราต่างประเทศ(๒.๓)ชำระเงินที่เกี่ยวกับการทำธุรกรรมอนุพันธ์อ้างอิงตัวแปรต่างประเทศ ที่ไม่ใช่อนุพันธ์ตามประกาศการลงทุนสำหรับผู้ลงทุนและประกาศการลงทุนสำหรับบุคคลรายย่อย(๓)เพื่อชำระค่าสินค้าหรือบริการแก่นิติบุคคลในประเทศเฉพาะการถอนเงินตราต่างประเทศจากบัญชีเงินฝากเงินตราต่างประเทศประเภทแหล่งต่างประเทศของบุคคลที่กำหนดที่มีแหล่งเงินได้ค่าสินค้าหรือบริการจากต่างประเทศเพื่อฝากเข้าบัญชีเงินฝากเงินตราต่างประเทศของนิติบุคคลในประเทศบุคคลอื่นซึ่งมีภาระค่าสินค้าหรือบริการระหว่างกัน(๔)เพื่อฝากเข้าบัญชีเงินฝากเงินตราต่างประเทศของตนหรือฝากเข้าบัญชีเงินฝากของตนในต่างประเทศ ทั้งนี้ โดยมีหรือไม่ต้องมีภาระผูกพันที่จะต้องชำระเงินตราต่างประเทศก็ได้(๕)เพื่อชำระเงินลงทุนในตราสารในต่างประเทศ อนุพันธ์ และธุรกรรมอื่น ๆ ตามที่กำหนดในประกาศการลงทุนสำหรับผู้ลงทุนและประกาศการลงทุนสำหรับบุคคลรายย่อยโดยนอกจากกรณีที่เจ้าพนักงานกำหนดเป็นอย่างอื่น ให้ถือปฏิบัติตามหลักเกณฑ์ดังต่อไปนี้(๕.๑)กรณีที่เป็นการลงทุนผ่านตัวแทนการลงทุน ให้ถือปฏิบัติตามหลักเกณฑ์และเงื่อนไขที่กำหนดไว้สำหรับการลงทุนผ่านตัวแทนการลงทุนตามประกาศการลงทุนสำหรับผู้ลงทุนหรือประกาศการลงทุนสำหรับบุคคลรายย่อยแล้วแต่กรณี(๕.๒) กรณีที่เป็นการลงทุนโดยไม่ผ่านตัวแทนการลงทุนให้บุคคลที่กำหนดทั้งที่เป็นผู้ลงทุนและบุคคลรายย่อยถือปฏิบัติตามหลักเกณฑ์และเงื่อนไขที่กำหนดไว้สำหรับการลงทุนโดยไม่ผ่านตัวแทนการลงทุนตามประกาศการลงทุนสำหรับผู้ลงทุน(๖)เพื่อชำระภาระผูกพันอื่นนอกจาก (๑) ถึง (๕) เฉพาะที่เกี่ยวข้องกับการดำเนินธุรกิจของบุคคลที่กำหนดและต้องมิใช่เพื่อชำระภาระผูกพันกรณี ดังต่อไปนี้(๖.๑)รับซื้อภาระผูกพันหรือเอกสารเรียกเก็บเงินระหว่างประเทศสกุลเงินตราต่างประเทศ(๖.๒)เป็นตัวแทนในการรับหรือจ่ายเงินตามเอกสารเรียกเก็บเงินหรือภาระผูกพันระหว่างประเทศสกุลเงินตราต่างประเทศให้แก่บุคคลซึ่งไม่ใช่บริษัทในกลุ่มบริษัท(๖.๓)หักกลบรายได้หรือภาระผูกพันของตนกับกลุ่มบริษัทหรือบุคคลอื่นในประเทศไทยหรือหักกลบรายได้หรือภาระผูกพันของบุคคลอื่น(๖.๔)ให้กู้ยืมเงินตราต่างประเทศแก่กลุ่มบริษัทหรือบุคคลอื่นในประเทศไทย(๖.๕)ชำระภาระผูกพันให้แก่กลุ่มบริษัทหรือบุคคลอื่นในประเทศไทยหรือนิติบุคคลรับอนุญาต(๖.๖)ซื้อหรือขายเงินตราต่างประเทศกับกลุ่มบริษัทหรือบุคคลอื่นในประเทศไทยหรือบุคคลที่มีถิ่นที่อยู่นอกประเทศการทำธุรกรรมเกี่ยวกับปัจจัยชำระเงินต่างประเทศเพื่อวัตถุประสงค์ตามวรรคหนึ่งให้เป็นไปตามเงื่อนไขดังต่อไปนี้ด้วย(๑)การฝากเงินบาทเข้าบัญชีเงินบาทของบุคคลที่มีถิ่นที่อยู่นอกประเทศเพื่อชำระภาระผูกพันให้แก่บุคคลที่มีถิ่นที่อยู่นอกประเทศให้ทำได้ทุกกรณีที่มิใช่กรณีตาม(๑.๘) ของ (๑) และ (๕)(๒)การทำธุรกรรมแทนบริษัทในกลุ่มบริษัทให้ทำได้ทุกกรณีที่มิใช่กรณีตาม (๓) ทั้งนี้ เฉพาะการฝากเงินบาทเข้าบัญชีเงินบาทของบุคคลที่มีถิ่นที่อยู่นอกประเทศเพื่อชำระภาระผูกพันให้แก่บุคคลที่มีถิ่นที่อยู่นอกประเทศต้องมิใช่กรณีตาม(๑.๘) ของ (๑) และ (๕) ด้วยข้อ ๕ ให้เพิ่มความต่อไปนี้เป็นข้อ ๙/๑ของประกาศเจ้าพนักงานควบคุมการแลกเปลี่ยนเงิน เรื่องหลักเกณฑ์และวิธีปฏิบัติเกี่ยวกับการทำธุรกรรมเกี่ยวกับปัจจัยชำระเงินต่างประเทศกับบุคคลที่กำหนดลงวันที่ ๓๑ ตุลาคม ๒๕๖๐ข้อ ๙/๑ การทำธุรกรรมเกี่ยวกับปัจจัยชำระเงินต่างประเทศหรือการดำเนินการอื่นใดที่ไม่เป็นไปตามที่กำหนดไว้ในประกาศฉบับนี้ให้บุคคลที่กำหนดสามารถยื่นขอความเห็นชอบหรือขออนุญาตต่อเจ้าพนักงานได้โดยเจ้าพนักงานจะพิจารณาเป็นรายกรณีตามเหตุผลและความจำเป็นข้อ ๖ ประกาศฉบับนี้ให้ใช้บังคับตั้งแต่วันที่ ๑๗พฤศจิกายน ๒๕๖๑ เป็นต้นไปประกาศณ วันที่ ๑๖ พฤศจิกายน พ.ศ. ๒๕๖๑วชิราอารมย์ดีเจ้าพนักงานควบคุมการแลกเปลี่ยนเงินพัชรภรณ์/จัดทำ๒๗ กันยายน ๒๕๖๒[๑] ราชกิจจานุเบกษาเล่ม ๑๓๕/ตอนพิเศษ ๓๒๒ ง/หน้า ๒๙/๑๗ ธันวาคม ๒๕๖๑